CELEX: 62015CA0005
Language: sk
Date: 2016-04-07 00:00:00
Title: Vec C-5/15: Rozsudok Súdneho dvora (desiata komora) zo 7. apríla 2016 (návrh na začatie prejudiciálneho konania, ktorý podal Gerechtshof Amsterdam – Holandsko) – AK (*)/Achmea Schadeverzekeringen NV, Stichting Achmea Rechtsbijstand (Návrh na začatie prejudiciálneho konania — Poistenie právnej ochrany — Smernica 87/344/EHS — Článok 4 ods. 1 — Slobodný výber advokáta poisteným — Súdne alebo správne konanie — Pojem — Sťažnosť proti neuznaniu nároku na liečbu)

13.6.2016   
               
               
                  SK
               
               
                  Úradný vestník Európskej únie
               
               
                  C 211/18
               
            
         Rozsudok Súdneho dvora (desiata komora) zo 7. apríla 2016 (návrh na začatie prejudiciálneho konania, ktorý podal Gerechtshof Amsterdam – Holandsko) –  AK (*1)/Achmea Schadeverzekeringen NV, Stichting Achmea Rechtsbijstand
         (Vec C-5/15) (1)
         
         ((Návrh na začatie prejudiciálneho konania - Poistenie právnej ochrany - Smernica 87/344/EHS - Článok 4 ods. 1 - Slobodný výber advokáta poisteným - Súdne alebo správne konanie - Pojem - Sťažnosť proti neuznaniu nároku na liečbu))
         (2016/C 211/22)
         Jazyk konania: holandčina
         
            Vnútroštátny súd, ktorý podal návrh na začatie prejudiciálneho konania
         
         Gerechtshof Amsterdam
         
            Účastníci konania pred vnútroštátnym súdom
         
         
            Žalobca: AK (*1)
         
         
            Žalované: Achmea Schadeverzekeringen NV, Stichting Achmea Rechtsbijstand
         
            Výrok rozsudku
         
         Článok 4 ods. 1 písm. a) smernice Rady 87/344/EHS z 22. júna 1987 o koordinácii zákonov, iných právnych predpisov a správnych opatrení týkajúcich sa poistenia právnej ochrany sa má vykladať v tom zmysle, že pojem „správne konanie“ uvedený v tomto ustanovení sa vzťahuje aj na konanie o sťažnosti pred verejným orgánom, v ktorom tento orgán vydá rozhodnutie, ktoré možno napadnúť žalobou pred súdom.
         
            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.
         
            (1)  Ú. v. EÚ C 107, 30.3.2015.